  Туспуктэм: Григорий Фомин Наталия Сильвестрова Удмуртиын 2023-тӥ арын «Единая Россия» партилэн «Культура малой Родины» федерал ӵектосэзъя гуртъёсысь лулчеберетъя 28 юртъёсты тупатозы. Со сярысь Удмуртиысь тӧролэн но кивалтэтлэн пресс-службазы ивортӥз. « Таяз арын Яр ёросысь лулчеберетъя но шутэтсконъя «Юбилейный» центрез тупатон ужъёс азьланьтӥськозы, Глаз ёросысь Поняпиысь  лулчеберетъя юртэз тупатыса вуттозы » Андрей Ураськин, Кук Кенешысь лулчеберетъя, туризмъя но йӧскалык политкиая ялан ужась ӧрилэн кивалтӥсез Озьы ик Вавож ёросысь Партчи (Гурезь-Пудга) гуртысь лулчеберетъя юртэз тупатон азьланьтӥськоз. Ужъёс татын кык ар ӵоже мыно ни. 2023-тӥ арын Удмуртиын лулчеберетэз азинтон понна 320 миллион манет висъялозы. Таяз арын Можгаысь нылпи художественной школаез выльдозы, Якшур-Бӧдья ёросысь Лынга черкогуртэ ивортодэтъя но лулчеберетъя центр пуктыны кутскозы. Со сяна, «Культура» йӧскалык ӵектосъя Удмуртиын ньыль модельной лыдӟиськонниос усьтозы. Тодэ вайытом, 2022-тӥ арын Удмуртиын федерал ӵектосъя лулчеберетъя 27 юртэз выльдӥзы, куинь юрт пуктӥзы, лулчеберетъя кык ёрос центръёсын выль кинозалъёс усьтӥзы. Тегъёс: Лулчеберет лэсьтӥськон тупатъянужъёс Удмуртия  